EXCLUSIV Stere Halep, reacție categorică după ce Simonei i-a fost redusă suspendarea
Sportivei i-a fost redusă pedeapsa în cazul de dopaj de la patru ani, la nouă luni.
Asta înseamnă că Simona Halep va putea reveni în tenis, în urma deciziei Tribunalului de Arbitraj de la Lausanne, având în vedere faptul că a stat pe bară încă din luna octombrie a anului 2022.
Stere Halep, reacție categorică după ce Simonei i-a fost redusă suspendarea
Stere Halep a reacționat categoric după ce TAS i-a micșorat pedeapsa sportivei. Tatăl Simonei a precizat faptul că Halep abia așteaptă să se întoarcă pe terenul de tenis și că s-a menținut în formă în tot acest timp.
"Știam de prima dată că așa se va întâmpla. V-am declarat că Dumnezeu va rezolva problema și așa se întâmplă. Ne simțim puțin supărați, nu trebuia să se întâmple ce s-a întâmplat, dar asta e, riscurile vieții. Am spus că Dumnezeu va face dreptate că noi suntem curați față de Dumnezeu și Domnul a făcut dreptate.
(n.r. Îi e dor să se întoarcă pe terenul de tenis?) Da, da, mereu a spus-o. Ați văzut că făcea și antrenamente, nu a întrerupt, se menținea în formă. Încă nu putem să știm când va fi pregătită de competiție.
A afectat-o, normal. Atât timp cât nu ești pătat în suflet, totul se rezolvă, dar cu răbdare. Multe voci și din România au condamnat-o pe Simona că e trișoare, uite că nu e!", a spus Stere Halep pentru PRO TV și Sport.ro.
Comunicatul TAS
"TAS admite apelul depus de Simona Halep şi reduce perioada de ineligibilitate a acesteia de la patru ani la nouă luni. Comisia TAS a stabilit în unanimitate că perioada de ineligibilitate de patru ani impusă de ITF Independent Tribunal trebuie redusă la o perioadă de ineligibilitate de nouă (9) luni începând cu 7 octombrie 2022, perioadă care a expirat la 6 iulie 2023.
Întrucât această perioadă a expirat înainte ca procedurile de apel să fie chiar depuse la TAS, Comisia TAS a considerat că este oportun să emită dispozitivul hotărârii arbitrale Hotărâre arbitrală cât mai curând posibil, împreună cu un comunicat de presă cuprinzător.
De asemenea, Comisia TAS a dispus descalificarea tuturor rezultatelor competitive obţinute de dna Halep din 29 august 2022 (data prelevării probei sale pozitive) până la 7 octombrie 2022, inclusiv pierderea oricăror medalii, titluri, puncte de clasament şi premii în bani.
Prin urmare, se respinge apelul declarat de ITIA şi apelul depus de Simona Halep este admis în parte (cererea sa de antedatare a începerii suspendării la 29 august 2022 este respinsă)", a precizat TAS într-un comunicat postatt pe site-ul oficial.
Urmăriți SPORT.RO și pe Google News